இணையதளங்களையோ, இணைய சேவைகளையோ தரம் பிரிக்கக்கூடாது, அவற்றை எப்படிப் பயன்படுத்த வேண்டும் என்ற உரிமை எப்போதும் இணையவாசிகளிடமே இருக்க வேண்டும் என்பதுதான் இந்தப் பிரச்னையின் அடிப்படை. இதை சாத்தியமாக நெட் நியூட்ராலிட்டி அவசியம். அதாவது, குறிப்பிட்ட இணையதளங்களை முடக்கும் அல்லது அவற்றை பயன்படுத்த தனியே கட்டணம் வசூலிக்கும் உரிமையை இணைய சேவை வழங்கும் நிறுவனங்களுக்கு வழங்கக்கூடாது என வலியுறுத்தப்படுகிறது. இணையத்தின் ஆதார அம்சமாக்கிய அதன் திறந்தவெளித்தன்மைக்கும் இது அவசியம் என்று வாதிடப்படுகிறது.